[{"text_idx": "#000000", "text": "IJK \u2013 kio, kia kaj kiel?"}, {"text_idx": "#000001", "text": "La pinto de c\u0302iu tago estas la vespera programo, kiam c\u0302iuj kongresanoj kunig\u0302as por spekti spektalon, au\u0306skulti koncerton au\u0306 partopreni en kvizo au\u0306 ludo. Ankau\u0306 la IJK 2022 ofertos al vi ric\u0302an vesperan programon, c\u0302iutage inter la 20:00 kaj 22:00."}, {"text_idx": "#000003", "text": "En la unua kongrestago ni ekkonos la nederlandan kulturon, do ankau\u0306 nederlandan festkulturon. Tiu c\u0302i muzikkvinopo el Hago, Wicked Problems, jam sukcesis dancigi multajn nederlandajn festojn kaj nun pretas por konatig\u0302i kun internacia publiko."}, {"text_idx": "#000004", "text": "Lundo estas la tago, en kiu ni festas la internaciecon kaj variecon de la Esperanto-movado. Posttagmeze okazos la TEJO-komitatkunveno kaj Movada Foiro, kaj vespere okazos la pinto de kulturo: la Kultura Foiro!"}, {"text_idx": "#000005", "text": "Portu la plej interesajn kaj plej bongustajn aferojn el via lando, kaj gustumigu ilin al aliaj. Montru vian kulturon, en la formo de vestaj\u0302o, danco au\u0306 trinkaj\u0302o. C\u0302iu lando havos tablon, tiel partoprenantoj povos vojag\u0302i c\u0302irkau\u0306 la mondo en la sama c\u0302ambro!"}, {"text_idx": "#000006", "text": "Tiu c\u0302i c\u0302arma artisto, famig\u0302inta dum la hispana IJK, denove aperos kaj kantos por vi! Perdig\u0302u en liaj sinceraj kantoj kaj trovu bonan najbaron por danci au\u0306 brakumi dum la koncerto."}, {"text_idx": "#000007", "text": "En merkredo, post reveno de la ekskursoj, koncertos por vi la brazila talento Emerson. Per lia varma voc\u0302o li jam moligis multajn korojn."}, {"text_idx": "#000008", "text": "Poste estos amuza kvizo por c\u0302iuj partoprenantoj, kiuj en teamoj mezuros sian scion pri Nederlando, toleremo kaj la Esperanto-movado."}, {"text_idx": "#000009", "text": "En j\u0302au\u0306do okazos la tradicia internacia vespero, kie c\u0302iuj povas montri siajn specialajn talentojn. Kiun talenton vi montros?"}, {"text_idx": "#000011", "text": "La kongreso finig\u0302os per unika prezentaj\u0302o: June kaj kune, la unua muzikalo en Esperanto, per Esperanto kaj pri Esperanto. Teamo de 34 homoj preparas sin por liveri nekompareblan kaj neforgeseblan spektaklon en la lasta nokto de la IJK!"}]